“अच्छा-अच्छा। तुस फिकर नीं करो। पर विरेशवर दा रस्ता अग्गैं तुस बनाने आले ओ, इब्बी दमागा चा कड्ढी ओड़ो। तुसैं नुहाड़े पर मेदां बन्ननिया चाहियां जे जो आदर्श तुस पूरे नीं करी सके, ओ करग। ते इस चाल्ली उप्परा उसी लद्‌दियै पता नीं तुसैं अपने आस्तै नुहाड़े च किन्नी चिड़ पैदा करी दित्ती ऐ। छोड़ो, ए दस्सो जे थुआड़ा ग्रां औंना पक्का ऐ। मैं ते आक्खङ जे फी सोची लैओ। शौकिया आइयै उत्थैं ग्रां-पिंड भाएं जिन्ना चिर रवो। तकलीफ तुसें गी बिलकुल नीं होग। पर तांही दा मूंह मत मोड़ो।...इक गल्ल पुच्छां, ओ जनानी कुन ही?”